फैन ने पूछा- कब करेंगी शादी, एक्ट्रेस बोलीं- अभी मैं प्रेग्नेंट नहीं हूं​​​​​​​
Taapsee Pannu Response on Marriage Plans एक्ट्रेसेस में से एक हैं जो तीखे जवाब देने के लिए जानी जाती हैं। हाल ही में तापसी ने सोशल मीडिया पर फैंस के साथ आस्क मी सेशन रखा।
तापसी पन्नू बॉलीवुड की उन एक्ट्रेसेस में से एक हैं जो तीखे जवाब देने के लिए जानी जाती हैं। हाल ही में तापसी ने सोशल मीडिया पर फैंस के साथ आस्क मी सेशन रखा।
इस सेशन के दौरान एक्ट्रेस ने कई मजेदार रिप्लाय दिए। वहीं एक फैन को जवाब देते हुए उन्होंने कई बॉलीवुड एक्ट्रेसेस पर तंज कसा।
तापसी बोलीं- मैं अभी प्रेग्नेंट नहीं हूं
इस सेशन के दौरान एक फैन ने तापसी से पूछा कि वो शादी कब कर रही हैं? इस पर एक्ट्रेस ने रिप्लाय दिया, ‘मैं कब शादी कर रही हूं ? मैं अभी प्रेग्नेंट नहीं हूं। तो जल्दी तो नहीं। जब करूंगी तो सबको बता दूंगी।’
यह रिप्लाय देने के बाद तापसी कुछ देर तक हंसती भी नजर आईं। माना जा रहा है कि तापसी ने यह तंज बॉलीवुड की उन एक्ट्रेसेस पर कसा है जो शादी से पहले प्रेग्नेंट हो जाती हैं।
अगली ट्रिप पर जाएंगी क्राबी आईलैंड
तापसी ने इस फैन इंट्रेक्शन के दौरान यह भी कहा कि इन दिनों वो शायद काम करने से ज्यादा हॉलीडे एंजाय कर रही हैं। एक्ट्रेस ने बताया कि वो अपनी अगली ट्रिप के लिए थाइलैंड स्थित क्राबी आईलैंड जाएंगी।
कई सालों से रिलेशनशिप में हैं तापसी
तापसी पिछले कुछ सालों से बैडमिंटन प्लेयर-कोच मथायस बोए के साथ रिलेशनशिप में हैं। वो जब भी फिल्मों की शूटिंग से फ्री होती हैं तो बहन शगुन पन्नू और बॉयफ्रेंड के साथ हॉलीडे एंजाॅय करती नजर आती हैं।
शादी के बाद ही बच्चे करना पसंद करूंगी
कुछ साल पहले पिंकविला को दिए एक इंटरव्यू में तापसी ने कहा था कि वो सिर्फ बच्चों के लिए शादी करेंगी। तापसी ने कहा था, ‘मैं सिर्फ तभी शादी करूंगी जब मुझे बच्चे चाहिए होंगे।
मैं शादी के बाद ही बच्चे करना चाहती हूं। मैं अपनी शादी के फंक्शन को प्राइवेट और शॉर्ट ही रखना पसंद करूंगी।’’
शाहरुख संग ‘डंकी’ में आएंगी नजर
तापसी की अपकमिंग फिल्म डंकी हैं जिसमें वो शाहरुख स्टारर के अपोजिट नजर आएंगी। इस फिल्म को राजकुमार हिरानी डायरेक्ट कर रहे हैं। यह इस साल के अंत तक या फिर अगले रिलीज हो सकती है।
इसके अलावा उनके पास ‘वो लड़की है कहां’, ‘फिर आई हसीन दिलरुबा’ और ‘जन गण मन’ जैसी फिल्में भी हैं।